Ferdinand Carl Maria Wedel-Jarlsberg

Ferdinand Carl Maria Wedel-Jarlsberg (født 1. desember 1781 i Napoli, død 16. april 1857 i Christiania) var en norsk offiser og baron.

Han var kornett fra 1790 og dansk premierløytnant fra 1801. Han tjenestegjorde ved Københavns forsvar og ble rittmester i 1804, kammerjunker i 1809. I 1814 ble han innvilget avskjed for å bli major i det norske kavaleri samme år.

Wedel-Jarlsberg var kommandant på Akershus fra 1819, generaladjutant og sjef for Kavaleribrigaden fra 1823, generalmajor og førsteadjutant hos Kongen fra 1833. I 1836 ble han øverstkommanderende over den norske armé og i 1839 øverste kammerherre. Som kommandant på Akershus hadde han en sentral rolle i Torgslaget 17. mai 1829.

Han var overordentlig gesandt til Russland 1843 og sjef for kong Oscars norske hoffstat fra 1844 til 1857. Han ble innvilget avskjed som general i 1850.

Ved opprettelsen av St. Olavs Orden i 1847 ble han tildelt storkors. Han var også innehaver Borgerdådsmedaljen i gull. Wedel-Jarlsberg var ridder av Serafimerordenen  og ble utnevnt til storkorskommandør av Sverdordenen.

Han var sønn av Frederik Anton Wedel Jarlsberg (1748-1811), greve til Jarlsberg og dansk-norsk diplomat, og Catharina Storm (1756–1802). Foreldrene ble separert i 1797.

Se også 
 Slekten Wedel-Jarlsberg

Referanser

Litteratur 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Norske generaler
Medaljen for borgerdåd
St. Olavs Orden
Serafimerordenen
Sverdordenen
Personer fra Napoli
Ferdinand
Fødsler i 1781
Dødsfall i 1857